
Grozījumi Ministru kabineta 2005. gada 8. novembra noteikumos Nr. 837 "Noteikumi par mobilizācijas gatavības pārbaudēm un mobilizācijas mācībām"
Izdoti saskaņā ar Mobilizācijas likuma 9.panta 13.punktu un 16. un 17.pantu
· Izdarīt Ministru kabineta 2005. gada 8. novembra noteikumos Nr. 837 "Noteikumi par mobilizācijas gatavības pārbaudēm un mobilizācijas mācībām" (Latvijas Vēstnesis, 2005, 180. nr.; 2010, 188. nr.; 2012, 74. nr.; 2014, 80. nr.; 2017, 114. nr.; 2020, 160. nr.) šādus grozījumus:
· 1. Izteikt 4.3. apakšpunktu šādā redakcijā:
· "4.3. Nacionālo bruņoto spēku un civilās aizsardzības formējumu mobilizācijas mācības — praktiskas mācības mobilizācijas resursu piesaistei, kurās tiek iesaistīti tautsaimniecības objekti, kam ir noteikti mobilizācijas pieprasījumi, Nacionālo bruņoto spēku vienības un mobilizējamie civilās aizsardzības formē­jumi, kā arī citas civilās aizsardzības uzdevumu izpildē iesaistītās institūcijas;".
· 2. Papildināt ar 4.4. apakšpunktu šādā redakcijā:
· "4.4. kaujas gatavības pārbaude – mācības, kurās Nacionālie bruņotie spēki, pamatojoties uz Ministru kabineta lēmumu, apgūst rezerves karavīru un zemessargu apziņošanas un pulcēšanās kārtību, kārtību, kādā personāls nodrošināms ar ekipējumu, izvietošanos ārpus vienības dislokācijas vietas un izvēršanos atbilstoši uzdevumam."
· 3. Izteikt 33. punktu šādā redakcijā:
· "33. Mobilizācijas mācībās, izņemot kaujas gatavības pārbaudēs, iesaistītie rezerves karavīri un rezervisti, kā arī mobilizējamos civilās aizsardzības formējumos iesaistītais personāls par mobilizācijas mācībām tiek informēts ne vēlāk kā 30 dienas pirms mobilizācijas mācību sākuma, izsniedzot pavēsti par piedalīšanos mobilizācijas mācībās."
· 4. Papildināt ar 33.1 punktu šādā redakcijā:
· "33.1 Kaujas gatavības pārbaudēs iesaistītie rezerves karavīri un zemessargi par kaujas gatavības pārbaudi tiek informēti ne vēlāk kā 72 stundas pirms kaujas gatavības pārbaudes sākuma."
· 5. Papildināt ar 34.1 punktu šādā redakcijā:
· "34.1 Pavēstes par dalību kaujas gatavības pārbaudē iesaistītajiem zemessargiem izsniedz attiecīgās Zemessardzes vienības, kurās dien zemessargi."
· 6. Izteikt 35. punktu šādā redakcijā:
· "35. Pēc pavēstes saņemšanas rezerves karavīriem, zemessargiem un rezervistiem, kā arī mobilizējamos civilās aizsardzības formējumos iesaistītajam personālam ir pienākums:
· 35.1. 24 stundu laikā brīdināt darba devēju par savu dalību mobilizācijas mācībās;
· 35.2. ierasties pavēstē norādītajā vietā un laikā."
· 7. Izteikt 43.2. apakšpunktu šādā redakcijā:
· "43.2. mobilizācijas norises vadību;".
· 8. Papildināt ar 43.3. apakšpunktu šādā redakcijā:
· "43.3. mobilizējamā personāla apziņošanas kārtību;".
· 9. Papildināt ar 43.4. apakšpunktu šādā redakcijā:
· "43.4. pulcēšanās kārtību;".
· 10. Papildināt ar 43.5. apakšpunktu šādā redakcijā:
· "43.5. mobilizētā personāla uzņemšanu vienībā;".
· 11. Papildināt ar 43.6. apakšpunktu šādā redakcijā:
· "43.6. vienības spēju izvietot mobilizēto personālu ārpus vienības dislokācijas vietas un izvērsties atbilstoši uzdevumam;".
· 12. Papildināt ar 43.7. apakšpunktu šādā redakcijā:
· "43.7. mobilizētā personāla iesaistīšanu vienības uzdevumu izpildē."
· 13. Izteikt 45.2. apakšpunktu šādā redakcijā:
· "45.2. vienības nokomplektējumu ar profesionāli sagatavotiem rezerves karavīriem, zemessargiem un rezervistiem līdz vienības štatu sarakstā noteiktajam skaitliskajam sastāvam;".
· 14. Izteikt 48. punktu šādā redakcijā:
· "48. Mobilizācijas mācībās un mobilizācijas gatavības pārbaudēs valstī vienlaikus var iesaistīt līdz 10% mobilizācijai plānoto tautsaimniecības resursu, Nacionālo bruņoto spēku rezerves karavīru, zemessargu, rezervistu, kā arī līdz 30% mobilizējamo civilās aizsardzības formējumu personālsastāva un tam atbilstošu materiāltehnisko nodrošinājumu."

